# accessInfo.legalDepositLoginText
4 lisenser for Feide-brukere ved norske universitet og høyskoler.

# metadata.summary
Trinn for trinn gir "Astrologi for Alle - 1" en innføring i astrologiens spennende verden. Boken presenterer horoskopets sentrale faktorer, som stjernetegn, hus, planeter, måneknuter og aspekter mellom planeter. Dessuten forklares astrologiens verdensbilde, der arketyper står sentralt. "Astrologi for Alle - 1" beskriver en tolkningsmetode der du går til horoskopets kjerne og finner hovedtemaene. Her fremheves de grunnleggende faktorene Sol, Måne og Ascendant, fordi tolkningen kan bygges opp med utgangspunkt i denne sentrale og trefoldige kjernen. Forholdet mellom Sol og Måne danner også grunnlaget for tre viktige teknikker som beskrives: tolkning av måneknuter, lykkepunkt og hvilken månefase du ble født i. Også astrologer med lang fartstid vil her finne nyttig materiale. Boken gir dessuten tips om hvordan du kan anvende astrologi som et praktisk redskap i din personlige utvikling. Ut fra opplysninger hentet fra ditt personlige horoskop, kan du bruke visualiseringsøvelser, krystaller, homeopatiske legemidler og fysiske øvelser for personlig vekst og helbredelse. Som et supplement til denne boken kan du anvende «Astrologi for Alle – 2».  Bind 2 er en oppslagsbok med beskrivelser av en lang rekke astrologiske enkeltfaktorer. Her finner du blant annet tolkninger av planeter lokalisert i de forskjellige stjernetegn og hus, aspekter mellom planeter, transitter fra planeter, og mye annet. Mens bind 1 gir deg en grunnleggende forståelse av astrologi og en metode for å tolke horoskoper, vil du i bind 2 finne tolkningstekster for de mange forskjellige enkeltfaktorene. Begge de to bindene er selvstendige verker som kan leses og brukes uavhengig av hverandre.